Rikunarita-ORG/Wikinium huggingface dataset:
# Nadir

**Nadir** alebo **podnožník** je poloha objektu na oblohe, ktorý sa nachádza presne pod pozorovateľom, teda jeho výška je -90°. Je opakom zenitu.

|  |  |
| --- | --- |
|  | Astronomický portál |
# Zatmenie Mesiaca

Zábery z priebehu zatmenia Mesiaca
**Zatmenie Mesiaca** je prírodný úkaz, ktorý nastáva vtedy, ak sa Slnko, Zem a Mesiac dostanú do jednej priamky a zemský tieň dopadne na Mesiac. Dochádza k nemu vždy, keď je Mesiac v splne a zároveň je v blízkosti ekliptiky.

Aj pri úplnom zatmení Mesiaca sa často stáva, že Mesiac nie je celkom neviditeľný, ale je čiastočne osvetlený svetlom, ktoré sa láme v zemskej atmosfére. Svetlo je po prechode atmosférou Zeme v dôsledku rozptylu ochudobnené o modrú zložku a dodáva Mesiacu červenú až tmavočervenú farbu. Jasnosť Mesiaca pri úplnom zatmení je dôležitým faktorom pri určovaní momentálneho charakteru a čistoty zemskej atmosféry.

Zatmenie Mesiaca možno pozorovať z oveľa väčšieho územia Zeme ako zatmenie Slnka, pretože tieň Zeme, do ktorého Mesiac vstupuje, má oveľa väčšiu šírku než tieň, ktorý Mesiac vrhá na Zem. Je to dané väčšími rozmermi Zeme než sú rozmery Mesiaca.

## Typy zatmení

* **poltieňové** – Mesiac vstúpi len do polotieňa Zeme. Pokles jasnosti sa nedá voľným okom pozorovať.
* **čiastočné** – Mesiac sčasti vstúpi do úplného tieňa Zeme a časť ostáva v polotieni. Tento jav predchádza a nasleduje po úplnom zatmení.
* **úplné** – Mesiac úplne vstúpi do tieňa Zeme.

## Pozri aj

* Zatmenie Slnka
* Zatmenie
* Zatmenie Mesiaca 15. júna 2011
* Zatmenie Mesiaca 27. júla 2018

## Iné projekty

|  |  |
| --- | --- |
|  | Astronomický portál Portál slnečná sústava |

Commons* Commons ponúka multimediálne súbory na tému **Zatmenie Mesiaca**
# Čchang-e 5

|  |
| --- |
| Čchang-e 5 |
| orbiter, lander, vzostupný modul, návratové puzdro |
|  |
| Prevádzkovateľ | CNSA |
| Hlavní dodávatelia | CNSA |
| Dátum štartu | 23. november 2020, 20:30 UTC |
| Nosná raketa | Dlhý pochod 5 |
| Kozmodróm | Wen-čchang |
| Trvanie misie | 2028 dní (prebiehajúci let) |
| COSPAR ID | 2020-087A |
| Hmotnosť | 8 200 kg (štartovacia) |
| Energia | solárne panely, batérie (orbiter) solárne panely, batérie (pristávacia sonda) solárne články, batérie (vzostupná sonda) batérie (návratová sonda) |
| Pristátie na Mesiaci |
| Teleso | Mesiac |
| Dátum | 1. december 2020, 15:11 UTC |
| Súradnice | ﻿ / ﻿ |
|

|  |  |
| --- | --- |
|  |  Kozmonautický portál |

 |

**Čchang-e 5** (čín. 嫦娥五号; pchin-jin: *Cháng’é wǔhào*; angl. *Chang’e 5*) je čínska robotická mesačná prieskumná misia, pozostávajúca z pristávacej sondy a návratovej sondy so vzorkami. Nosná raketa Dlhý pochod 5 so sondou odštartovala 23. novembra 2020 o 20:30 UTC z kozmodrómu Wen-čchang.

Pristávací modul 1. decembra 2020 o 15:11 UTC úspešne pristál na povrchu Mesiaca pri osamotenom komplexe lunárnych dómov Mons Rümker v Oceáne búrok (*Oceanus Procellarum*) a v priebehu ďalších hodín začal so zberom vzoriek tamojšieho regolitu, ktoré boli následne vynesené späť k orbiteru. Odobraných bolo 1,7 kg vzoriek, čo je asi desaťkrát väčšia hmotnosť, ako bola hmotnosť vzoriek dovezená sovietskou Lunou 24. Pristátie návratovej kapsuly so vzorkami na Zemi prebehlo 16. decembra.

Štart bol pôvodne plánovaný na december 2019, bol však odložený pre zlyhanie rakety Dlhý pochod 5 v roku 2017. Čchang-e 5 je prvou čínskou návratovou misiou, ktorej cieľom je návrat na Zem s aspoň 2 kilogramami vzoriek lunárnej pôdy a horniny. Rovnako ako jeho predchodcovia, sonda je pomenovaná po čínskej bohyni mesiaca Chang'e. Predchádzajúca mesačná misia s odberom vzoriek a ich návratom na Zem bola Luna 24 v roku 1976.

## Profil misie

Pristátie v severozápadnej oblasti Mesiaca, oblasť odberu vzoriek je Mons Rümker v Oceanus Procellarum.

Misia sa skladá zo štyroch modulov: lander mal zhromaždiť asi 2 kg vzoriek z hĺbky 2 m pod povrchom a umiestnil ich do vzostupnej sondy, ktorá odletela na lunárnu obežnú dráhu, kde vykonala automatické stretnutie a dokovanie s orbiterom, ktorý presunul vzorky do návratovej kapsule pre dopravu na Zem.

## Užitočné zaťaženie

Lander nesie pozemné kamery, panoramatickú kameru, minerálny spektrometer, analytický prístroj na analýzu zemného plynu, analytický prístroj pre zloženie pôdy, odberový prierezový teplotný detektor a radar prenikajúci do zeme. Na získanie vzoriek je vybavený robotickým ramenom, rotačno-nárazovým vrtákom, lopatkou na odber vzoriek a separačnými trubicami na izoláciu jednotlivých vzoriek.

## Galéria

* Video štartu 23. novembra 2020
* Skladba modulov Čchang-e 5, zhora: vzostupná sonda, pristávacia sonda, návratová sonda, servisný modul

## Referencie

## Iné projekty

Commons* Commons ponúka multimediálne súbory na tému **Čchang-e 5**

## Externé odkazy

* Čína míří k odběru vzorků z Měsíce – článok Vladimíra Wagnera na serveri OSEL.cz
* Články na tému Čchang-e 5 na webe Kosmonautix.cz (po česky)
# United States Marine Corps

Emblém Námornej pechoty Spojených štátov.
**United States Marine Corps** (skratka: **USMC**; doslova: „Zbor Námornej pechoty Spojených štátov“, často prekladané ako „Námorná pechota Spojených štátov [amerických]“; príslušník sa nazýva angl. *Marine*) je zložka Ozbrojených síl Spojených štátov, ktorej primárnym účelom je udržiavanie projekcie sily prostredníctvom nasadenia námorno-vzdušno-pozemných úlohových zoskupení, využívajúc logistické zabezpečenie Vojenského námorníctva Spojených štátov. Je jednou zo štyroch ozbrojených zložiek Ministerstva obrany Spojených štátov a jednou zo siedmich federálnych uniformovaných zložiek Spojených štátov.

Od 24. septembra 2015 je (37.) veliteľom Námornej pechoty generál Robert Neller. Generál Námornej pechoty Joseph Dunford je od 1. októbra 2015 (19.) predsedom Spoločného štábu náčelníkov zložiek Ozbrojených síl Spojených štátov, tzn. najvyšším vojenským veliteľom Ozbrojených síl a hlavným vojenským poradcom prezidenta, ministra obrany, Rady pre národnú bezpečnosť a Rady pre vnútornú bezpečnosť.

## Hodnosti

## Poznámky

## Iné projekty

Commons* Commons ponúka multimediálne súbory na tému **United States Marine Corps**

## Externé odkazy

* Oficiálny web USMC Archivované 2009-01-15 na Wayback Machine

## Zdroj

*Tento článok je čiastočný alebo úplný preklad článku United States Marine Corps na anglickej Wikipédii.*
# Tu bi-švat

|  |
| --- |
| Židia a judaizmus |
|    |
| Židia · Judaizmus · Kto je žid

---

Prúdy a skupiny
* Ortodoxný
* Konzervatívny (Masorti)
* Progresívny (Reformný - Liberálny)
* Ultraortodoxný
* Samaritáni
* Falašovia
* Karaiti

---

Etnické skupiny a jazyky
* Aškenazim
* Sfaradim
* Mizrachi
* Hebrejčina
* Jidiš
* Ladino
* Ge'ez
* Buchori

---

Populácia (vývoj)
* Európa
* Amerika
* Ázia
* Afrika
* Austrália

---

Náboženstvo
* Boh
* Princípy viery v judaizme
* Božie mená
* 613 micvot
* Halacha
* Noemove zákony
* Mesiáš
* Eschatológia

---

Filozofia a etika
* Židovská filozofia
* Cdaka
* Musar
* Vyvolenosť
* Chasidizmus
* Kabala
* Haskala

---

Náboženské texty
* Tóra
* Tanach
* Mišna
* Talmud
* Midraš
* Tosefta
* Mišne Tora
* Šulchan aruch
* Sidur
* Machzor
* Pijut
* Zohar

---

Tradície a zvyky
* Obriezka
* Pidjon ha-ben
* Simchat bat
* Bar micva
* Šiduch
* Svadba
* Rozvod (Get)
* Pohreb
* Kašrut
* Židovský kalendár
* Židovské sviatky
* Talit
* Tfilin
* Cicit
* Kipa
* Mezuza
* Menora
* Šofar
* Sefer Tora

---

Významné postavy
* Abrahám
* Izák
* Jakub
* Mojžiš
* Šalamún
* David
* Eliáš
* Áron
* Maimonides
* Nachmanides
* Raši
* Ba'al Šem Tov
* Ga'on z Vilna
* Maharal

---

Náboženské inštitúcie
* Chrám
* Synagóga
* Ješiva
* Bejt midraš
* Rabín
* Chazan
* Dajan
* Ga’on
* Kohen
* Mašgiach
* Gabaj
* Šochet
* Mohel
* Bejt din
* Roš ješiva

---

Židovská liturgia
* Šema
* Amida
* Kadiš
* Minhag
* Minjan
* Nosach
* Šacharit
* Mincha
* Ma'ariv
* Musaf

---

Dejiny Židov
* starovek
* stredovek
* novovek

---

Blízke témy
* Antisemitizmus
* Gój
* Holokaust
* Izrael
* Filosemitizmus
* Sionizmus
* Abrahámovské náboženstvo
 |
| z • d • u |

**Tu bi-švat** (hebr. ט"ו בשבט) alebo **Chamiša asar bi-švat** (hebr. חמישה-עשר בשבט) alebo **Nový rok stromov** (hebr. ראש השנה לאילנות - *Roš ha-šana la-ilanot*) je židovský menší sviatok (čo znamená, že je počas neho povolené pracovať) a jeden zo štyroch „nových rokov“, ktoré sa spomínajú v Mišne. Slávi sa 15. dňa židovského mesiaca švat (číslo 15 sa v hebrejčine píše ako kombinácia písmen *tet* a *vav*, ktorú je možné prečítať ako *„tu“* - odtiaľ názov sviatku). Pripadá na dobu kvitnutia ovocných stromov v Izraeli, ktoré ohlasuje príchod jari. Pri špeciálnej hostine sa je 15 druhov ovocia vypestovaného v Izraeli.

## Tu bi-švat v najbližších rokoch

*Poznámka: Sviatok sa začína prvý deň pri západe slnka. Končí sa posledný deň po zotmení.*
* *5772*: 7. – 8. február 2012
* *5773*: 25. – 26. január 2013
* *5774*: 15. – 16. január 2014
# Národná knižnica (Izrael)

Hlavná budova knižnice
**Národná knižnica** (hebr. הספרייה הלאומית‎ – *Ha-sifrija ha-leumit*, angl. *National Library of Israel* – **Izraelská národná knižnica**; do roku 2007 hebr. בית הספרים הלאומי והאוניברסיטאי‎ – *Bejt ha-sfarim ha-leumi ve-ha-universitai* – *Židovská národná a univerzitná knižnica* angl. *Jewish National and University Library, JNUL*) je národná knižnica Štátu Izrael, ktorá má zároveň slúžiť ako *„Národná knižnica židovského ľudu.“* Nachádza sa v kampuse Hebrejskej univerzity v komplexe Giv'at Ram v Jeruzaleme a rovnako slúži ako univerzitná knižnica.

Archív knižnice obsahuje vyše 5 miliónov kníh. Ide o zďaleka najväčšiu svetovú zbierku hebrejských a židovských diel a obsahuje rovnako veľké množstvo vzácnych rukopisov, kníh a artefaktov.

Poslaním knižnice je aj zhromažďovať:

1. Všetky diela publikované v Izraeli v akomkoľvek jazyku
2. Všetky publikované diela o Izraeli, Krajine izraelskej, judaizme a Židoch, vo všetkých jazykoch z akéhokoľvek štátu na svete
3. Všetky diela publikovaná v hebrejčine alebo inom jazyku židovskej diaspory (ako je jidiš alebo ladino)

Ze zákona je dané, že dve kópie všetkých kníh vydaných v Izraeli, musia byť uložené v tejto knižnici. V roku 2001 bol zákon doplnený o audio a video nahrávky a iné typy netlačených médií.

## Galéria

* Druhá budova v Campus Hebrejskej univerzity v Skopus - 1929
* Prvá budova v centre mesta Jeruzalem - 1912
* Arden Windows
* Čitáreň v knižnici

## Referencie

## Iné projekty

Commons* Commons ponúka multimediálne súbory na tému **Národná knižnica (Izrael)**

## Externé odkazy

* Oficiálne internetové stránky Archivované 2022-06-16 na Wayback Machine (po anglicky) (po hebrejsky)

## Zdroj

* *Tento článok je čiastočný alebo úplný preklad článku Židovská národní a univerzitní knihovna na českej Wikipédii.*
# Anihilácia

Feynmanov diagram predstavuje anihiláciu elektrónu s pozitrónom. Vzniká fotón, ktorý potom produkuje dvojicu kvark-antikvark. Antikvark emituje Gluón.
**Anihilácia** alebo **anhilizácia** je proces vo fyzike elementárnych častíc, ktorý môže nastať, keď sa zrazí častica so svojou antičasticou. Pôvodné častice zanikajú a ich hmota sa premení na nejakú formu energie. Túto energiu odnáša nosič poľa (fotónmi, bozónmi W a Z ...), ktoré sa môžu ďalej rozpadávať na iné častice.

Najznámejšia je anihilácia elektrónu a pozitrónu, pri ktorej najčastejšie vzniká dvojica fotónov (žiarenie gama). Iba jeden fotón nemôže vzniknúť pre zákon zachovania hybnosti.

 WIKINIUM\_MATH\_PH\_0
## Pozri aj

* Penningova pasca

## Zdroj

* *Tento článok je čiastočný alebo úplný preklad článku článok na českej Wikipédii.*
# Adaptívna optika

**Adaptívna optika** je prídavný optický systém väčšinou veľkých teleskopov, ktorý odstraňuje zhoršenie kvality obrazu spôsobené prechodom svetla zemskou atmosférou. Značne tým zvyšuje rozlišovaciu schopnosť ďalekohľadov. Výsledná kvalita obrazu závisí od všetkých troch zložiek: kvality optiky ďalekohľadu, kvality adaptívnej optiky/systému a aktuálneho stavu zemskej atmosféry. Adaptívna optika sa používa výlučne pri zrkadlových ďalekohľadoch - reflektoroch.

Pod zrkadlom ďalekohľadu s adaptívnou optikou je systém elektrických opôr, ktoré v reálnom čase kompenzujú deformáciu vlnoplochy pri prechode svetla atmosférou. Tvar zrkadla sa mení až niekoľko stokrát za sekundu. Deformácia vlnoplochy sa zníži z hodnoty niekoľkých mikrónov asi na 0,02 mikrometra.

Systém tvorí malé adaptívne zrkadlo za ohniskom ďalekohľadu, senzory na detekciu deformácie vlnoplochy a kontrolný počítačový systém. Počítačový systém na základe údajov zo senzorov riadi nastavenie adaptívneho zrkadla. Na snímač už dopadá príslušne korigovaná vlnoplocha.

## Referencie

|  |  |
| --- | --- |
|  | Astronomický portál |
# Wilhelm Heinrich Walter Baade

|  |
| --- |
| Wilhelm Heinrich Walter Baade |
| nemecký astronóm |
|  |
| Narodenie | 24. marec 1893 |
| Úmrtie | 25. jún 1960 (67 rokov) |
| Odkazy |
| Commons |  Wilhelm Heinrich Walter Baade |
|

|  |  |
| --- | --- |
|  |  Biografický portál |

 |

**Wilhelm Heinrich Walter Baade** (\* 24. marec 1893 – † 25. jún 1960) bol nemecký astronóm, ktorý v roku 1931 emigroval do USA. Ako prvému sa mu podarilo rozlíšiť jednotlivé hviezdy v centrálnych oblastiach galaxie M 31 v Androméde. Bol priekopníkom prác o hviezdnych populáciách, ktorých názov sám zaviedol. Jeho práce umožnili revíziu škály mimogalaktických vzdialeností, a tým aj revíziu hodnoty Hubblovej konštanty. Spolu s Fritzom Zwickym prišli s myšlienkou, že supernova môže vytvoriť neutrónovú hviezdu. Objavil aj desať planétok.

Pracoval na observatóriu v Bergedorfe pri Hamburgu, od roku 1931 na Mount Wilsone a Mount Palomare.

**Objavených planétok: 10**| 930 Westphalia | 10. marec 1920 |
| 934 Thuringia | 15. august 1920 |
| 944 Hidalgo | 31. október 1920 |
| 966 Muschi | 9. november 1921 |
| 967 Helionape | 9. november 1921 |
| 1036 Ganymed | 23. október 1924 |
| 1103 Sequoia | 9. november 1928 |
| 1566 Icarus | 27. jún 1949 |
| 5656 Oldfield | 8. október 1920 |
| (7448) 1948 AA | 14. január 1948 |

|  |  |
| --- | --- |
|  | Astronomický portál |

*Tento článok alebo jeho časť obsahuje heslo z Encyklopédie astronómie s láskavým dovolením autorov a podporou SZA.*
# Sústava CGS

**Sústava CGS** (iné názvy: **sústava jednotiek CGS**, **systém** (**jednotiek**) **CGS**, **sústava**/**systém** (**jednotiek**) **cgs**, **CGS**, **cgs**, **absolútna sústava jednotiek**, zriedkavo **centimeter-gram-sekunda**) je sústava fyzikálnych jednotiek, v ktorej sú základnými jednotkami centimeter, gram a sekunda – z toho skratka CGS.

Predstavuje starší systém jednotiek zavedený v roku 1874. Pre rôzne odbory existovali rôzne modifikácie tejto sústavy. Systém CGS bol postupne nahradený sústavou MKS (meter-kilogram-sekunda), pričom v roku 1960 boli oba systémy nahradené sústavou SI.

## Pozri aj

* Sústava SI

## Externé odkazy

* CGS systém:
*
* 130 let od vzniku Metrické konvence:  Archivované 2006-12-16 na Wayback Machine
# Hardvér

**Hardvér** (kodifikovaný tvar; nekodifikované a staršie tvary: **hardware**, **hardver**; staršie názvy: **technické vybavenie počítača**, **technické vybavenie**,  **technické prostriedky (počítača)**, **technika počítača**, **konštrukčné prvky počítača**; angl. *hardware*; skratka **HW, hw**) je fyzická stránka (t. j. všetky hmotné - čiže tzv. technické - komponenty) počítača a jeho doplnkov (periférií a komunikačných prostriedkov). Opakom je softvér.

V počítačoch typu PC hardvér zahŕňa okrem iného tieto hlavné prvky:

* základná doska s mikroprocesorom
* zbernica
* operačné pamäte
* radičе diskových pamätí
* zdroj hodinových impulzov
* grafická karta
* komunikačné karty
* zdroj napájania
* monitor
* klávesnica
* tlačiareň

## Referencie

## Pozri aj

* Počítač
* Osobný počítač
* Vstupné zariadenie
	+ Počítačová klávesnica
	+ Myš
	+ trackball
	+ touchpad
	+ Dotyková obrazovka
	+ tablet
	+ svetelné pero
	+ joystick
	+ gamepad
	+ skener
* Výstupné zariadenie
	+ Obrazovkový monitor
	+ Monitor LCD
	+ Tlačiareň (hardvér)
* Počítačová skriňa
* Zdroj (počítač)
* Matičná doska
* Procesor
* Operačná pamäť
* Pevný disk
* Optická mechanika
* Disketová mechanika
* Grafická karta
* Rozširujúca karta
* Sieťová karta
* Zvuková karta

## Iné projekty

Commons* Commons ponúka multimediálne súbory na tému **Hardvér**
# Aritmometer

Aritmometer
**Aritmometer** je mechanická kalkulačka. Tento prístroj skonštruoval Charles Xavier Thomas a ako patent bol zaregistrovaný v roku 1820.
Išlo o mechanický počítací stroj, predchodcu dnešných kalkulačiek. Zvládal sčítanie, odčítanie, násobenie a delenie (delenie bolo možné robiť buď celočíselné alebo aj na desatinné čísla).
Oproti svojim predchodcom: Schickardovmu kalkulátoru, Pascalovej Pascalíne, Leibnitzovmu kalkulátoru mal výhodu, že dával presné a spoľahlivé výsledky. Hoci Diferenčný stroj Charlesa Babbagea bol cca 10-krát dômyselnejší než Aritmometer, úroveň techniky 19. storočia ho neumožňovala zostrojiť.

Aritmometer sa stal prvým a prakticky jediným komerčne úspešným kalkulátorom v období 1851 až 1887 a predával sa po celom svete. Jeho produkcia sa odhaduje na milióny predaných kusov v tomto období.
# William Shockley

Nositeľ Nobelovej ceny

|  |
| --- |
| William Shockley |
|
americký fyzik a vynálezca |
| Narodenie | 13. február 1910 Londýn, Spojené kráľovstvo |
| Úmrtie | 12. august 1989 (79 rokov) Stanford, Kalifornia, USA |
| Odkazy |
| Commons |  William Shockley |
|

|  |  |
| --- | --- |
|  |  Biografický portál |

 |

**William Bradford Shockley** (\* 13. február 1910, Londýn, Spojené kráľovstvo – † 12. august 1989, Stanford, Kalifornia, USA) bol americký fyzik a vynálezca.

Spolu s Johnom Bardeenom a Walterom Houserom Brattainom je vynálezcom tranzistoru, za čo im bola všetkým trom v roku 1956 udelená Nobelova cena za fyziku. Shockleyho úsilie o komercializáciu vynálezu tranzistoru viedlo k tomu, že sa Silicon Valley v Kalifornii stalo mimoriadne významným centrom výskumu a vývoja v oblasti elektroniky. V neskorších rokoch svojho života bol Shockley profesorom na Leland Stanford Junior University a tiež zástancom a obhajcom eugeniky.

## Iné projekty

Commons* Commons ponúka multimediálne súbory na tému **William Shockley**
# Smartbook

Wistron Pursebook, 1 GHz Snapdragon ARM CPU
Sharp PC-Z1
**Smartbook** je v súčasnosti označenie pre inteligentnú knihu. Inteligentné vzdelávacie systémy umožňujú vytvárať smart knihy, ktoré sú schopné učiť sa poznatky o vedomostiach žiaka alebo študenta. Tradičné učebnice a knihy sú staré viac ako 4000 rokov, pričom dlho nemenili svoju podstatu a zostali pasívnym nástrojom. Smart technológie prinášajú inteligenciu i do kníh.

## Základná charakteristika

Inteligentné učebnice sa vyznačujú 6 základnými kritériami:

1. realizujú zber a spracovanie veľkého množstva údajov
2. vedia sa učiť, prispôsobujú sa používateľovi
3. riadia proces učenia do problémových oblastí
4. ponúkajú podrobný prehľad o výkone a slabých miestach žiaka alebo študenta
5. predchádzajú zabúdaniu vedomostí
6. využívajú testovací efekt

## História pojmu

**Smartbook** bolo v rokoch 2009 až 2010 označenie pre mobilné zariadenia charakterom spadajúce medzi smartfóny a netbooky. Ponúkali mnohé funkcie typické skôr pre smartfóny (napríklad úsporné procesory ARM, celodenná výdrž na batériu, 3G alebo GPS) vo väčšom tele s plnohodnotnou klávesnicou, niekedy bol použitý tiež dotykový displej.

Príkladom takýchto zariadení bol Wistron Pursebook, Sharp PC-Z1 "Netwalker", Always Innovating Touch Book, Lenovo Skylight či Mobinnova Beam.
Väčšina týchto zariadení bola založená na procesoroch architektúry ARM. Veľkosť dátového úložiska sa pohybovala okolo 1 až 16 GB.

## Referencie
# Trackball

Trackball Kensington ExpertMouse5, v ktorom guľa zodpovedá presne veľkosti golfovej loptičky.
**Trackball** je vstupné zariadenie počítača - ovládač kurzora.

Ide o ťažkú guľôčku umiestnenú na podstavci, ktorou je možné otáčať prstami. Princíp snímania je podobný ako v mechanickej počítačovej myši, pohyb gule je kladkami prenesený na inkrementálne optické snímače, ktoré snímajú polohu kladky a tým aj gule v dvoch osiach. Tento pohyb je digitálne prenesený na kurzor grafického užívateľského prostredia (GUI).

Trackball je používaný tam, kde nie je žiadúce, aby sa ovládač kurzora hýbal (informačný terminál, notebook) alebo pre použitie veľmi presného navádzania kurzora - pohyb s vysokým rozlíšením (počtom dielikov na jednotku dĺžky - dpi) napr. pre grafické aplikácie, CAD, DTP.

Používa sa tiež ako špeciálny ovládač pre pohybovo postihnutých ľudí (dá sa ovládať aj len jedným prstom, alebo aj nohou). Trackball sa nehodí pre účely rýchlej reakcie (hry). Jeho výhodou oproti myši je presnosť.

Trackball bol vynájdený ako súčasť radarového systému po druhej svetovej vojne Ralphom Benjaminom, keď pracoval pre British Royal Navy Scientific Service. Benjamin použil analógové počítače na výpočet budúcej polohy cieľového lietadla na základe niekoľkých vstupných bodov zadaných používateľom joystickom, ktorý bol patentovaný už v roku 1926. Benjamin sa domnieval, že je lepšie vstupné zariadenie a vynašiel na tento účel v roku 1946 systém sledovania gule (*ball tracker)* nazvané *roller ball*. Prístroj bol patentovaný v roku 1947 ale bol vyrobený iba ako prototyp s použitím kovovej guľky kotúľajúcej sa na dvoch pogumovaných kolieskach. Zariadenie zostalo utajované ako vojenské tajomstvo a radarové systémy naďalej používali joystick.

## Iné projekty

Commons* Commons ponúka multimediálne súbory na tému **Trackball**
# Podprogram

**Podprogram** (synonymá resp. v závislosti od programovacieho jazyka čiastočné synonymá sú **procedúra, funkcia, metóda**) je časť kódu vnútri väčšieho programu, ktorá vykonáva špecifickú úlohu a môže byť relatívne nezávislá od ostatného kódu. Syntax viacerých programovacích jazykov zahŕňa podporu pre vytváranie ? podprogramov a pre ich ?volanie a opakovanie.

Vo veľa prípadoch sú podobné funkciám, ale majú bočné efekty mimo? jednoduchej spätnej premennej, ktorú vracia funkcia. Niektoré programovacie jazyky majú veľmi malé syntaktické odlišnosti medzi funkciami a podprogramami.

Je veľa výhod, prečo deliť program na podprogramy:
- redukuje sa duplicita kódu v programe
- možnosť opakovania kódu?? v zložených programoch
- rozloženie komplexných problémov na jednoduchšie časti
- vylepšenie čitateľnosti programu
- skrytie alebo regulovanie časti programu

Zložky podprogramu:
- telo kódu, ktorý má byť vykonaný pri zavolaní podprogramu
- parametre, ktoré sú podané podprogramu od bodu, keď je zavolaný
- hodnota, ktorá je vrátená, keď nastane volanie

Veľa programovacích jazykov, ako Pascal, FORTRAN, Ada odlišujú funkcie a funkcionálne podprogramy (ktoré vracajú hodnoty) od podprogramov a procedúr (ktoré nevracajú). Niektoré jazyky, ako C a LISP, nerobia tieto odlišnosti?? a pokladajú tieto termíny za synonymá. Názov metóda je bežne používaný v spojení s objektovo orientovaným programovaním, špeciálne pre podprogramy ktoré sú súčasťou objektov, tiež je používaný v súvislosti s typom trieda.

Maurice Wilkes, Stanley Gill a David Wheeler sú uznávani za vynájdenie podprogramu.
# Mikroelektronika

**Mikroelektronika** (gr.) je pododbor elektroniky, ktorý sa zaoberá fyzikálnymi a technologickými otázkami miniaturizácie elektronických obvodov.

## Externé odkazy

* FILIT – zdroj, z ktorého pôvodne čerpal tento článok.